<classify> Ngoma ndiye nyota wa Yanga na ana magoli mawili aliyofunga katika mchezo wa kwanza wa Cercle de Joachim ya Mauritius walipocheza mchezo wa ugenini.Aidha, mchezaji huyo wa Zimbabwe ndiye aliyeiokoa Yanga hivi karibuni katika mchezo wa marudiano dhidi ya APR baada ya kufunga bao la kusawazisha, wakati APR ilipokuwa mbele kwa bao 1-0, katika mchezo huo uliochezwa kwenye Uwanja wa Taifa, Dar es Salaam.Kocha wa APR Mtunisia Nizah Khanfir alisema Ngoma alikuwa ni mchezaji msumbufu katika kikosi chake, kwani ana uwezo wa hali ya juu.Namba 11 ni mchezaji mzuri na daima amekuwa akionyesha uwezo mzuri katika kikosi changu, na wachezaji wengine hasa katika safu ya ushambuliaji ya Yanga iko vizuri, alisema.Mbali na Ngoma, Thaban Kamusoko na Juma Abdul nao pia walionesha uwezo mzuri baada ya kufunga mabao katika mchezo wa kwanza dhidi ya APR ambapo walikuwa gumzo ndani ya jiji la Kigali. Kwa upande wa Kocha wa Bidvest Wits, Guvin Hunt alimtaja John Bocco na Salum Abubakari kama wachezaji wazuri katika kikosi cha Azam FC.Alisema wachezaji hao wameonesha uwezo na kuonekana kuwasumbua wachezaji wake katika nafasi walizocheza.Bocco alifunga mabao mawili ambapo katika mchezo wa kwanza uliochezwa Afrika Kusini alifunga bao 1 katika ushindi wa 3-0 huku mengine yalifungwa na Salum Abubakari na Shomari Kapombe. Pia, katika mchezo wa marudiano Bocco alishinda bao 1 katika ushindi wa mabao 4-3 huku mengine yakifungwa na Kipre Tcheteche.  <topic>: MICHEZO 